IMO-nummer

miniatyr|Hekken på «Evangelia» viser IMO 9176187 og skipets registreringshavn Majuro på Marshall-Øyene.
IMO-nummer er en unik identifikator for skip, rederier og management selskaper, tildelt av Den internasjonale sjøfartsorganisasjonen, engelsk International Maritime Organization (IMO).  IMO-nummer ble innført for å forbedre den maritime sikkerheten og for å redusere svindel i den maritime næringen. Nummeret består av de tre bokstavene IMO etterfulgt av en unik syv-sifret kode, tildelt under The International Convention for the Safety of Life at Sea (SOLAS).

Ordningen er obligatorisk for alle skip etter 1. januar 1996. Nummeret identifiserer skipet, og endres ikke ved eierskifte, navneskifte eller skifte av registreringshavn. Alle skipets sertifikater må ha fartøyets IMO-nummer påskrevet. Siden 1. juli 2004 er alle passasjerskip påkrevd å ha nummeret skrevet på et horisontal flate som skal være godt synlig fra luften.

 Historie 

 IMO-resolusjonen av 1987 
I 1987 vedtok IMO-resolusjonen A. 600(15) for å få på plass IMO-nummerordningen som tar sikte på å "styrke den maritime sikkerheten og forhindre forurensning, og forebygging av svindel i den maritime næringen", ved å tildele hvert enkelt fartøy et permanent identifikasjonsnummer. Nummeret skal følge skipet gjennom hele sin livstid. Lloyd ' s Register var tidlig ute med dette, og hadde allerede innført dette i 1963. Det er på bakgrunn av disse tallene IMO-nummeret er lagd etter.

 SOLAS forordningen av 1994 
SOLAS forordningen XI/3 ble vedtatt i 1994 og trådte i kraft 1. januar 1996. Forordningen betød IMO-tallene obligatorisk på alle lasteskip over 300 bruttotonn (bt) og passasjerfartøy over 100 bt.

Under SOLAS-konvensjonen defineres  lasteskip som alle skip som ikke er et passasjerskip. Denne ordningen gjelder ikke for følgende fartøy:

 Fartøy som utelukkende er engasjert i fiske
 Skip uten mekanisk for fremdrift
 Lystyachter
 Skip engasjert under spesiell tjeneste (f.eks. fyrskip, redningsfartøy)
 Lektere
 hydrofoiler, luftputefartøy
 Tørrdokker og strukturer som er klassifisert i en lignende måte
 Krigsskip og troppetransportskip
 Trebåter

miniatyr|IMO 9319466 på helidekket på MS «Finnmaid»

 Sikkerhetsforbedringer (2002) 
I desember 2002, vedtok man etter den  Diplomatiske konferansen om maritim sikkerhet en rekke tiltak med sikte på å øke sikkerheten for skip og havneanlegg. Dette inkluderte en endring til SOLAS Regulering XI-1/3 til å kreve at IMO-nummer skal være permanent merket på et synlig sted enten på skipets skrog eller overbygg, samt på skipets sertifikater. Passasjerskip skal også merke nummeret på en horisontal flate som er synlig fra luften. Den nye forskriften trådte i kraft 1. juli 2004.

 Reguleringen for rederier og registrerte eiere av fartøy av 2005 
I mai 2005 vedtok IMO en ny SOLAS regulering, XI-1/3-1 som gjaldt selskaper og registrerte eiere av fartøy. Reguleringen sier at i tillegg til alle fartøyene, skal også rederiene ha et egent identifikasjonsnummer. Det nye vedtaket trådte i kraft fra den 1. januar 2009.

Forskriften fastsetter at et skipsrederfirma og forvaltningsselskap skal ha et unikt identifikasjonsnummer. Andre tilleggsvedtak krever at disse tallene skal bli lagt til i relevante sertifikater og dokumenter i henhold til International Safety Management Code (ISM) og International Ship and Port Facility Security Code (ISPS). Likesom IMO-identifikasjonsnummeret for skip, skal selskapene ha et id-nummer med et sju-sifret tall med prefikset IMO foran. For eksempel, for skipet Nordstjernen (IMO 5255777), IMO 5007032 som refererer nåværende managementselskap på fartøyet (Vestland marine SP. Z O.O.), og IMO 6063177 til sin tidligere eier, Hurtigruten Cruise AS.

 Oppdrag 
IHS Maritime er leder av ordningen og, som sådan, identifiserer og tildeler IMO-nummer uten kostnad. Organisasjonen var tidligere kjent som Lloyd ' s Register-Fairplay og IHS Fairplay.

For nye skip er IMO-nummeret tildelt skroget under bygging, vanligvis ved kjøllegging. Mange av fartøyene som faller utenfor de obligatoriske kravene iht. SOLAS, blir tildelt et nummer av Lloyd's Register eller IHS Markit som har en lik numerisk serie. Eksempler på slike fartøy er fiskefartøy og kommersielle båter.

 Struktur 
Et IMO-nummer er laget av de tre bokstavene "IMO" etterfulgt av et sju-sifret nummer. Denne består av en seks-sifret fortløpende unikt nummer etterfulgt av en kontrollsiffer. Integriteten til en IMO-nummer er verifisert ved hjelp av dette kontrollsifferet. Dette er gjort ved å multiplisere hver av de seks første sifre av en faktor på to og syv, tilsvarende sin posisjon fra høyre til venstre. Det siste sifferet i denne summen er kontrollsifferet. For eksempel, for IMO 9074729: (9×Sju) + (0 x 6) + (7×5) + (4×4) + (7×3) + (2×2) = 139.

 Se også 
 ENI-nummer et sammenlignbart system for europeiske lektere og andre innlandsfartøy
 Maritime Mobile Service Identity (MMSI), 9-sifret nummer som identifiserer mobile radiostasjoner, sammen med et IMO-nummer

 Referanser 


 Eksterne lenker 
 IMO-id-Numre ved IHS Markit
 Global Integrert Shipping Information System offentlig nettsted for å søke aktuelle skip, selskaper og IMO-nummer
 Skipssøk- Sjøfartsdirektoratet offentlig nettsted for å søke på aktuelle norskregistrerte skip.

Kategori:Havrett
Kategori:Numre